text: اليوم وصفة مميزة كتير بالطعم و الشكل و كمان بالرقم , وصلنا للوصفة رقم 600 على لقمة طيبة بعد حوالي سنة و عشر شهور من افتتاح الموقع و ربي يزيد الوصفات و يزيد الحبايب كمان و كمان .
text: #000005
text: الوصفة هي أول وصفة من عدة وصفات رح استخدم فيها الكيك الاسفنجي و زينه بطريقة بسيطة و لكن بنفس الوقت بنتائج احترافية و جميلة جداً سواء من ناحية الشكل أو الطعم . حابة شجع كل الأخوات الي بيخافوا يجربوا الكيك الاسفنجي أن يجربوا طريقتي , بإذن الله مع إتباع الخطوات بالتفصيل مستحيل ما ينجح الكيك معك .
text: #000006
text: الكيك بحضره على مرحلتين , في اليوم الأول بحضر الكيك و بتركه لليوم التالي و بهل الطريقة ممكن يتقطع بكل سهولة و يسر .
text: #000007
text: الوصفة بدها كريما اسمها كريم موسلين و هي كريما لذيذة جداً عبارة عن كريم باتيسير ممزوج مع الكريم الشانتيه . الكريم الشانتيه ممكن تحضريه بالبودرة الجاهزة و ممكن تحضريه بالكريما الفريش السائلة و هي إذا انوجدت بتعطي طعم أطيب و أغنى . أنا عني هو دائما موجودة لهبك اغلب الأحيان استعمل كريما دانيا أو كريما دريم ويب . رح نزل وصفة كريما باتيسير بكرة إن شاء الله .
text: #000008
text: وصفات تانية ممكن تعجبك
text: #000009
text: خلص رح وصي جوزي عالاناناس ورح ساويه اكيد يسلمو ايديكي عالخطوات التفصيليييييية
  بس شو مشان الليدي فنجرز ...بعرف غلبتك معي :zzz
text: #000012
text: شكلو كتير حلو وواكيد طعمو كتير طيب
text: #000015
text: و عليكم السلام ام السوس
  اتفضلي يا قمر و الاكل على قد المحبة , متل ما قلتي غطيت القالب بالاول بالكريما موسلين و بعدها بالكريما العادية
  الايميل وصلني الله يعطيكي الف الف عافية عليه
text: #000020
text: كنت اخاف من التعامل مع الكريما بس شكل الكيكة شجعني الله يعطيكي العافية
text: #000021
text: الله يعطيك العافية منى على تعبك بس شي بيفتح النفس اكيد اكيد على التجريب القريب جربت كل الوصفات اللي سبقو هاوصفة متل البطاطا الشيبس وعصير الكيوي وككلهم طيبات يسلمو ايديك يا حق منى انا من شهر بعتت وصفة ما تزلتيها يا ترى ما وصلتك انا بعثتها على شكل تعليق على احد الوصفات من شهر تقريبا بس ما تكون ما وصلت لاني حاسة همتي على الكتابة قلانة بهالايام كسل وضيق وقت وكمان الموقع احيانا ما عبيطلع عندي يوم كامل ما بيفتح صفحته علما ان النت بيكون شغال على مواقع اخرى ما بعرف شو القصة علما انني اكون حزينة لما ما بيمشي حاله تعودت كل يوم اطل ولو طلة الله يسلم ايديك ويجزيك الخير
text: #000026
text: إذا الأكل عقد المحبة لازمني القالب كلو
  خطرلي كم سؤال بالنسبة للفواكة لما بدنا نغطيها بالقطر ما بيطلع منها ماء لأنو بعرف الفواكة بس إجاها سكر بطالع مي بالمحلات الجاهزة بشوف بحطو جيلي سميك
  بالنسبة للكريما باتيسير كل مرة بعملي وصفة شكل الحمد لله كلهن بينجحو بس بدي وصفة إذا كان متوفر بالموقع ياريت تعمليها رابط
  و بالنسبة للكريما شانتيه بيكفي علبة كريما دانيا و إذا بدنا نستعمل كريما فريش أديش بيلزم
  بتعرفي منونة مرة خلطت كريم باتسير مع كريما شانتيه و حطيتهن بالفريزر لجمدو صارو متل البوظة و طعمتهن طيبة كتير الله يعطك العافية طولت عليك
text: #000027
text: بس سؤال قديش كمية الكريم باتيسيير و الكريم شانتييه يعني علبة 40 غ بودرة من كل وحدة راح تكفي او لا
text: #000030
text: كمان في عندي سؤال بالنسبة لعلبة الكريم شانتيي البودرة مثلا اذا ساويت كيكة صغيرة و ما كان بدي استعملب كل الكمية شو ساوي يعني شيل شوي من العلبة و سكرها و خلي الباقي لمرة تانية او بس افتح الكيس ما بيعود فيني سكره و بعتقد هاد الشي المنطقي اكثر
text: #000031
text: كمان كيف لازم تكون الفواكه اللي راح نحشي فيها الكيكة يعني هل في مشكلة اذا كانت كتير مستوية و بعدين راح نفرمها يعني راح تطلع عصير و يمكن تخلي الكيكة رطبة شو رايك يعني نبعد عن الفواكه المستوية كتير او شو
text: #000033
text: اي اتفضلي و الله من عيوني حبيبتي
  ممكن تستعملي الجيلو , و كمان طريقتي بتصير و ما بتطالع مي لان انت رح تدهني دهن خفيف بس لحتى ما تتغير لون الفواكة و كمان تعطي لمعة
text: #000041
text: وصفة الباتيسير لسا ما نزلتها و المفروض نزلها هل اليوميين و الكريما بتكفي ااقل من علبة و اذا حابة تحضريها بالكريما الفريش بيلزمك تقريبا تلات ارباع كوب
text: #000042
text: معك حق هل المزيج الي عملتيه هو تقريبا نفس طريقة البوظة الحقيقية , يمم قرب الصيف :grin
text: #000043
text: العلبة الي استعملتها للكريم شانتيه بوزن 130 , انا استعملت نصفها تقريباً , الكريم باتيسير بمقدار كوبان و نصف
text: #000045
text: الفواكهة الي استعملتها مو مطبوخة , هي تازة كلها و انا فرمتها , بس اذا حابة تستعملي المعلبات بس اتاكدي انك صفيتيها منيح
text: #000047
text: ممممممم , سؤالك صعب , بس بالاول انت متاكدة انك لمن تحطي مزيج الكيك بالقالب الي بينفتح من اطرافه ما رح يطلع الكيك من الاطراف المفتوحة , انا كل مرة بيصير معي هيك و مهما كانت نوعية القالب الي عم استعمله , لهيك ما بنصحك تستخدمي هل القالب من اساسه :roll
text: #000053
text: اذا كانت قوالبك رقيقة ممكن تقسمي الكمية على قالبين و تخبزيهم و بعدها تحطيهم فوق بعض و تحشيهم بالكريما
text: #000054
text: ياستي قصدي اذا قسمت مزيج الكيك لصينيتين واستنيت الاول ليستوي وبعدين حطيت التاني مابتروح الخمائر تبع القالب التاني يعني بيزبط انا هلأ ساويته وخلصته وطلع من الفرن وشكله ناجح بس انا حطيته بصينية صغيرة وحوافها عريضة بس حسيته انه ماارتفع يعني طلع بسوية الكيك قبل الخبز بعدين كأنه شوي لم على بعضه من فوق يعني مالزق بالحواف قرب على بعضه
text: #000057
text: منيحة فكرة الفواكه الكعلبة اذاما توفرت الطازجة بس انا قصدي لما تكون الفواكه اللي عندي طازجة و ناضجة كتيييييييير فهل راح ينفع نحشي فيها او لا
text: #000059
text: كمان سؤال هل ممكن الاستغناء عن عصير الاناناس تماما او استبداله بعصير اخر
text: #000060
text: و القطر لما راح نغطس فيه الموز و ندهن فيه الفواكه هل بيكون ساخن او دافئ او بارد
text: #000061
text: انا كتير متشوقة جرب الكيك الاسفنجي و هالكيكة الله يستر و تنجح
text: #000062
text: اي اكيد انا قصدت ان تخبزيهم مع بعض , و انا هيك بعمل . بحضر احيانا كمية مضاعفة من مزيج اي كيك و بعدها بخبزهم بالفرن مع بعض
text: #000064
text: رنونة الي قلتي عليه ان الكيك طلع معك معناها ما كتير نجح , اسفة ..
  يا ترى عملتي متل الوصفة تمام و الا في شي غيرتيه ؟
text: #000065
text: حسب اللفواكهة و شو قصدك بناضجة كتير ؟ لازم تكون اللفواكهة فريش و طيبة لان هي رح تعطي الطعم للكيك
  القكر بارد بيكون و ان شاء الله تجربي الكيك الاسفنجي و يظبط , هادا هو اساس لاي ست بيت و انا حابة كتير كل الاخوات يتقنوه و يصير سهل عليهم
text: #000066
text: الباتيسير كريما نحضرها على ايدنا و انا رح نزل الوصفة حتى لو من دون صور لان لازم لهل الوصفة , الكريم شانتيه هو نفسه الدريم ويب
text: #000067
text: ياستي ...صارت الكيكة وطلعت لذييييذة بصراحة انا بعد ماطالعت الكيك وجهزته للحشي والتزبيط حسيته مو منيح ومو ناجح لذلك جربت كاتو السفن اب ويالطيف شو نجح يعني تفاجأت انه انا عملت هيك كاتو كان رائع كتير وحسيته كمان سادة وممكن ينحط معه كريمااات ياستي ساويته وصورته بس شكله شلون بدي قلك ماتغطى معي منيح بالشانتيه يعني ضل مبين الكاتو بس طعمته كتير طيبة
  بالنسبة للكاتو الاسفنجي انا كل شي عملته تمام بس في شغلة بظن انها السبب انا بجميع الكاتويات ماعم تزبط معي قصة التحريك بالملعقة يمكن تضحكي علي بس عم خاف حركه كتير يقوم مايزبط ...يلي عملته هو انه حركت الطحين مع الصفار كتير منيح وانخلطو كويس بس لماجيت عالبياض حسيت حالي خفقته زيادة بس لما حطيته بالمزيج حسيت حالي ماخلطته منيح يعني ضل شوية بياض مو مخلوطين :upset بس بكاتو السفن اب خلطت الطحين مع المزيج بخفاقة البيض نفسها بس على سرعة بطيئة جدا وكانت النتيجة رائعة متل ماقلتلك
  بدي اسألك ليش بوصفة الكاتو الاسفنجي منخلط الصفار لحاله والبياض لحاله ؟؟؟وفي وصفة لليندا كمان للكاتو الاسفنجي بس بدون فصل :zzz بس ماجربتها
  انا مصرررة انه ارجع جرب الكيك الاسفنجي بس بتلافي الاخطاء اللي عملتها هالمرة
  طووولت عليكي كتير سامحيني بس المدرس بده يتوقع اسئلة مابتخلص من طلابه الكسالى بقا طووولي بالك كتير علي
text: #000069
text: منخلط الصفار لحاله , اولا , مع السكر و المي و بعدا البياض لحتى يصير الكيك هش و طري و متل الاسفنجة اما اذا خفقتيه عادي ما رح تحصلي على نفس النتيجة .
  وصفة ليندا جربتها و ظبطت معي و طلعت طيبة كتير بس انا هي طريقتي و انت فيك تختاري الي بيناسبك :zzz
text: #000072
text: و انا كتير مبسوطة بهل الهمة و الاصرار و اتمنى ان ينجح معك لان هو اساس كل الكيك الباقي , شوفي رنونة كيك السفن اب ممتاز و طيب و لا اروع بس لمننجي نحشي بالكريما ما كتير منيح يكون الكيك فيه زبدة و كمان الكريما اي بعدها بيطلع تقيل و بيزعج , بس على المبدا بيصير اكيد
text: #000073
text: اعذريني ادخل بالنسبه للاخت الي سالت عن القالب المفتوح عن الجنب افضل طريقه هي تغليف القالب من الخارج بورق الفويل او الالمنيوم اول حاجه نمنع خروج مزيج الكيك منه وثاني شيء القوالب هذه خفيفه وممكن بسرعه تحرق او تلسع الكيك بس ابطنها من الخارج بتعمل كمان عازل اضافي للكيك
text: #000076
text: رنونة و الله ما بعرف شو صايرلي انا و الردود ,’ يعني بقرأ و بفكر حالي رديت و لمن بدخل للوصفةمرة تانية ما بشوف ردي :upset
  الصينيتين الي رح تستعمليهم المفروض يقياس 22 سم و لهيك رح يوسعوا التنتين بالفرن عادي على الرف الوسط
  ان شاء الله تجربيه مرة تانية و يزبط معك , و الف شكر الك لردك و ثقتك في
text: #000077
text: لك الهي الله يسلم هالديات على هالذوق والتميز والوصفات البتجنن..
text: #000079
text: مع ان صارت معي شويه عوائق و هي اني ما كثفت الكريم باتيسيير كتير لهيك لما ضفتلها الكريم شانتييه طلعت شويه سائلة بس دبرت حالي و بعد ما غلفت فيها الكيكة حطيتها بالبراد تحتى تجمد شوي و بعدها غلفتها باخر طبقة من كريما الشانتييه و حطيتلها الفواكه بس ما حطيت كتير فواكه على السطح لان بدي تضاين لفترة اطول فحطيت بس شوي برتقال و موز اما الحشوة فحطيت فيها برتقال و تفاح و موز بكمية كافية و عندي علبة اناناس بس ما كان بدي افتحها و قلت خليني هالمرة جربها بهالفواكه اللي عندي فبدل قطرت من عصير الاناناس حطيت عصير برتقال
text: #000083
text: بالنسبة للشكل طلعت حلوة و ان شاء الله بتطلع احلى في كل مرة بس انا كل خوفي من انها تطلع ثقيلة لان كريماالباتيسيير اثقل من كريما الشانتييه لان فيها صفار بيض
  ان شاء الله تطلع خفيفة مثل كيكة البرتقال بكريما البرتقال
text: #000084
text: كنت بدي صورلك الكيكة اليوم الصبح لان مبارح كملتها بالليل فلما فقت الصبح شو لقيت لقيتلك اكتر من نص الكيكة طاير فماعاد فيني صورها و انا كمان اخدتلي قطعة و طلعت طيبة كتير و مو ثقيلة بس الكيك الاسفنجي بدي ياه يطلع احسن بالمرة الجاية ان شاء الله
  بشجع كل الاخوات لتجربتها لانها مو صعبة و ان شاء الله تضبط معكم
text: #000087
text: اكيد الكريما ما رح تطلع ثقيلة , بالعكس متل ما شفتي و ان شاء الله المرة التانية بتطلع الكيكة الاسفنجية متل ما بدك و احسن
text: #000093
text: كيفك ست منى انا هلأ عملت الكيك الاسفنجي واتبعت الخطوات اللي كتبتيها . بدي اسألك تقريبا وهو بالفرن نفش لكل الصينية وشكله زابط لما قلبته وحاليا مش متوفرة عندي فواكه فاشتريت حشوة التورته الجاهزة فبشو بقدر اشربها من جوه , ياريت ازا بتقدري تردي علي لانو بكرة عندي حفلة . :roll وشكرا كتير لالك من الاردن لحلب .
text: #000096
text: فيكي تشربيها بأيا سائل عندك , ممكن عصير برتقال او شراب ليمونادة أو سفن اب أو ايا ايا شي بيخطر ببالك , مرات بسقيها بحليب مع نسكافيه و بحشيها كريما و على الوج بحط توفي ..
text: #000097
text: المهم الفكرة التسقية لتطرية الكيك و على فكرة اذا حضرتيها و خليتيها لكم ساعة بتطلع أطيب لان بتبرد و بتشرب النكهة كتير منيح ..
text: #000098
text: لو تعرفي سعادتي ان نجحت الكيكة الاسفنجية معك , انا فخورة فيكي كتير على راسي كل الاردن و اهلها
text: #000099